CELEX: 62007TA0133
Language: fi
Date: 2011-07-12 00:00:00
Title: Asia T-133/07: Unionin yleisen tuomioistuimen tuomio 12.7.2011 — Mitsubishi Electric v. komissio (Kilpailu — Kartellit — Kaasueristeisiä kytkinlaitteita koskevien hankkeiden markkinat — Päätös, jolla todetaan EY 81 artiklan ja ETA-sopimuksen 53 artiklan rikkominen — Markkinoiden jakaminen — Puolustautumisoikeudet — Näyttö kilpailusääntöjen rikkomisesta — Kilpailusääntöjen rikkomista merkitsevästä toiminnasta vastuuseen joutuminen — Kilpailusääntöjen rikkomisen kesto — Sakot — Sakon laskentapohja — Viitevuosi — Yhdenvertainen kohtelu)

27.8.2011   
            
            
               FI
            
            
               Euroopan unionin virallinen lehti
            
            
               C 252/31
            
         Unionin yleisen tuomioistuimen tuomio 12.7.2011 — Mitsubishi Electric v. komissio
   (Asia T-133/07) (1)
   
   (Kilpailu - Kartellit - Kaasueristeisiä kytkinlaitteita koskevien hankkeiden markkinat - Päätös, jolla todetaan EY 81 artiklan ja ETA-sopimuksen 53 artiklan rikkominen - Markkinoiden jakaminen - Puolustautumisoikeudet - Näyttö kilpailusääntöjen rikkomisesta - Kilpailusääntöjen rikkomista merkitsevästä toiminnasta vastuuseen joutuminen - Kilpailusääntöjen rikkomisen kesto - Sakot - Sakon laskentapohja - Viitevuosi - Yhdenvertainen kohtelu)
   2011/C 252/73
   Oikeudenkäyntikieli: englanti
   
      Asianosaiset
   
   
      Kantaja: Mitsubishi Electric Corp. (Tokio, Japani) (edustajat: solicitor R. Denton ja asianajaja K. Haegeman)
   
      Vastaaja: Euroopan komissio (asiamiehet: aluksi F. Arbault ja J. Samnadda, sitten X. Lewis, sitten P. Van Nuffel ja J. Bourke ja lopuksi Van Nuffel ja N. Khan)
   
      Oikeudenkäynnin kohde
   
   Ensisijaisesti vaatimus kumota EY 81 artiklan ja ETA 53 artiklan mukaisesta menettelystä 24.1.2007 tehty komission päätös C(2006) 6762 lopullinen (asia COMP/F/38.899 — Kaasueristeiset kytkinlaitteet) siltä osin kuin se koskee kantajaa ja TM T&D:tä ja toissijaisesti vaatimus kumota mainitun päätöksen 2 artiklan g kohta sekä 2 artiklan h kohta siltä osin kuin ne koskevat kantajaa ja edelleen toissijaisesti vaatimus muuttaa saman päätöksen 2 artiklaa kantajalle määrätyn sakon kumoamiseksi tai, jos sitä ei kumota, alentamiseksi.
   
      Tuomiolauselma
   
   
               1)
            
            
               EY 81 artiklan ja ETA 53 artiklan mukaisesta menettelystä 24.1.2007 tehdyn komission päätöksen C(2006) 6762 lopullinen (asia COMP/F/38.899 — Kaasueristeiset kytkinlaitteet) 2 artiklan g ja h kohta kumotaan siltä osin kuin ne koskevat Mitsubishi Electric Corpia.
            
         
               2)
            
            
               Kanne hylätään muilta osin.
            
         
               3)
            
            
               Mitsubishi Electric velvoitetaan vastamaan kolmesta neljäsosasta asianosaisille unionin yleisessä tuomioistuimessa aiheutuneista oikeudenkäyntikuluista.
            
         
               4)
            
            
               Euroopan komissio velvoitetaan vastamaan neljäsosasta asianosaisille unionin yleisessä tuomioistuimessa aiheutuneista oikeudenkäyntikuluista.
            
         
      (1)  EUVL C 140, 23.6.2007.